
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

ΓΙΑ ΠΡΑΓΜΑΤΟΠΟΙΗΣΗ ΑΣΚΗΣΗΣ ΥΠΟΨΗΦΙΩΝ ΔΙΚΗΓΟΡΩΝ ΣΤΗΝ ΕΙΣΑΓΓΕΛΙΑ ΠΡΩΤΟΔΙΚΩΝ ΑΘΗΝΩΝ (20 θέσεις) σύμφωνα με το ΦΕΚ 6024/05-10-2026 (τεύχος Β΄)

Ο ΔΙΕΥΘΥΝΩΝ ΤΗΝ ΕΙΣΑΓΓΕΛΙΑ ΠΡΩΤΟΔΙΚΩΝ ΑΘΗΝΩΝ

Έχοντας υπόψη:
1. Τις διατάξεις του ν. 4194/2013 «Κώδικας Δικηγόρων» (Α' 208) όπως ισχύει.
2. Την υπ’ αρ. 53430οίκ. κοινή υπουργική απόφαση των υπουργών Εθνικής Οικονομίας και Οικονομικών - Δικαιοσύνης (ΦΕΚ 6024/Β'/05-10-2026) «Άσκηση υποψηφίων δικηγόρων στην Εισαγγελία Πρωτοδικών Αθηνών».
3. Τις υπηρεσιακές ανάγκες για γραμματειακή υποστήριξη των Τμημάτων της Υπηρεσίας

ΚΑΛΟΥΜΕ
Τους υποψήφιους ασκούμενους δικηγόρους, που επιθυμούν να πραγματοποιήσουν την άσκησή τους ή μέρος αυτής (διάρκεια έως 12 μήνες) στην Εισαγγελία Πρωτοδικών Αθηνών, να υποβάλουν σχετική αίτηση.

Βασικοί Όροι και Προϋποθέσεις
· Αριθμός θέσεων: Ορίζονται σε είκοσι (20) οι θέσεις ασκούμενων δικηγόρων.
· Διάρκεια άσκησης: Έως δώδεκα (12) μήνες.
· Ωράριο απασχόλησης: Καθημερινά από 09:00 έως 14:00 (ή σύμφωνα με τις ειδικότερες οδηγίες της υπηρεσίας).
· Μηνιαία αποζημίωση: Η μηνιαία αποζημίωση ανέρχεται στο ποσό των 600,00 ευρώ μεικτά. Το ποσό αυτό καταβάλλεται με βάση το παρουσιολόγιο που τηρείται στο Τμήμα Διοικητικό  και δεν υπόκειται σε ασφαλιστικές εισφορές, παρά μόνο στις νόμιμες φορολογικές κρατήσεις

Προϋποθέσεις Συμμετοχής
Δικαίωμα υποβολής αίτησης έχουν οι ασκούμενοι δικηγόροι που είναι:
1. απόφοιτοι Νομικής Σχολής της ημεδαπής ή 
2. απόφοιτοι Νομικών Σχολών της αλλοδαπής οι οποίοι διαθέτουν αναγνωρισμένο από τον ΔΟΑΤΑΠ πτυχίο Νομικής και δεν έχουν ξεκινήσει πρακτική άσκηση ή έχουν ξεκινήσει και ο χρόνος που υπολείπεται για την ολοκλήρωση αυτής είναι τουλάχιστον 12 μήνες


Υποβολή Αιτήσεων και Προθεσμία
· Προθεσμία υποβολής: Από 12/10/2026 έως και 26/10/2026  και ώρα 23:59.
· Τρόπος υποβολής:
· Οι αιτήσεις υποβάλλονται αποκλειστικά ηλεκτρονικά μέσω μηνύματος ηλεκτρονικού ταχυδρομείου (e-mail) στην ηλεκτρονική διεύθυνση του τμήματος Μισθοδοσίας και Διαχείρισης Οικονομικών: logistirio@eispa.gr

Απαιτούμενα Δικαιολογητικά
1. Αίτηση του υποψήφιου (σε ειδικό έντυπο που επισυνάπτεται).
2. Αντίγραφο πτυχίου ή βεβαίωση περάτωσης σπουδών
3. Σύντομο βιογραφικό σημείωμα
4. Φωτοτυπία ταυτότητας ασκούμενου του Δικηγορικού Συλλόγου (εάν υπάρχει) ή τυχόν βεβαίωση που πιστοποιεί τον ήδη διανυθέντα χρόνο άσκησης
1. Υπεύθυνη Δήλωση (εκδοθείσα μέσω gov.gr ή με θεωρημένο το γνήσιο της υπογραφής), στην οποία ο υποψήφιος δηλώνει:
5. «Δεν συμπληρώνω το εκ του νόμου ανώτατο όριο άσκησης πριν από τη λήξη της 12μηνης απασχόλησης στην Εισαγγελία Πρωτοδικών Αθηνών και, σε περίπτωση που επιλεγώ, θα συμμορφώνομαι με το ωράριο και τις εσωτερικές οδηγίες της υπηρεσίας».

Διαδικασία Επιλογής
Σε περίπτωση που οι αιτήσεις υπερβαίνουν τον αριθμό των διαθέσιμων θέσεων (20), η επιλογή γίνεται με κλήρωση στο κατάστημα της Εισαγγελίας Πρωτοδικών Αθηνών όπως ορίζεται στο ανωτέρω ΦΕΚ.
Τα αποτελέσματα (πίνακας επιλεγέντων και επιλαχόντων) θα αναρτηθούν στην επίσημη ιστοσελίδα της Εισαγγελίας www.eispa.gr

                                                                                    Ο Διευθύνων την Εισαγγελία Πρωτοδικών Αθηνών
                  

                                                                                                                        Αριστείδης Κορέας
                                                                                                                    Αντεισαγγελέας Εφετών    
                
                                                                                                                  






                                               ΑΙΤΗΣΗ – ΥΠΕΥΘΥΝΗ ΔΗΛΩΣΗ
(ΓΙΑ ΠΡΑΓΜΑΤΟΠΟΙΗΣΗ ΑΣΚΗΣΗΣ ΥΠΟΨΗΦΙΩΝ ΔΙΚΗΓΟΡΩΝ ΣΤΗΝ ΕΙΣΑΓΓΕΛΙΑ ΠΡΩΤΟΔΙΚΩΝ ΑΘΗΝΩΝ)
ΠΡΟΣ:
ΕΙΣΑΓΓΕΛΙΑ ΠΡΩΤΟΔΙΚΩΝ ΑΘΗΝΩΝ
ΤΜΗΜΑ ΜΙΣΘΟΔΟΣΙΑΣ & ΔΙΑΧΕΙΡΙΣΗΣ ΟΙΚΟΝΟΜΙΚΩΝ
(Υποβολή μέσω e-mail: logistirio@eispa.gr)
ΣΤΟΙΧΕΙΑ ΥΠΟΨΗΦΙΟΥ/ΑΣ:
· Επώνυμο: ..........................................................................
· Όνομα: ..............................................................................
· Όνομα Πατέρα: ...................................................................
· Όνομα Μητέρας: .................................................................
· Αριθμός Δελτίου Ταυτότητας (Α.Δ.Τ.): .....................................
· Δικηγορικός Σύλλογος στον οποίο είναι εγγεγραμμένος/η: .........................
· Αριθμός Μητρώου Ασκουμένου (Α.Μ.): ......................................
· Ημερομηνία Εγγραφής στα Μητρώα Ασκουμένων: .... / .... / ........
· Διεύθυνση Κατοικίας: ...........................................................
· Τηλέφωνο (Κινητό & Σταθερό): ...............................................
· E-mail επικοινωνίας: .............................................................

ΘΕΜΑ: Αίτηση υποψηφιότητας για πραγματοποίηση μέρους της άσκησης στην Εισαγγελία Πρωτοδικών Αθηνών (σύμφωνα με το ΦΕΚ 6024/Β'/05-10-2026).
Με την παρούσα αίτηση, σάς υποβάλλω την υποψηφιότητά μου προκειμένου να συμμετάσχω στη διαδικασία επιλογής για μία από τις είκοσι (20) θέσεις ασκούμενων δικηγόρων στην Εισαγγελία Πρωτοδικών Αθηνών, με διάρκεια απασχόλησης έως δώδεκα (12) μήνες.
Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω υπεύθυνα ότι:
1. Όλα τα στοιχεία που αναγράφονται στην παρούσα αίτηση είναι ακριβή και αληθή.
2. Είμαι εγγεγραμμένος/η ως ασκούμενος/η δικηγόρος στον ανωτέρω Δικηγορικό Σύλλογο και η άσκησή μου βρίσκεται σε ισχύ.
3. Δεν συμπληρώνω το εκ του νόμου ανώτατο προβλεπόμενο όριο άσκησης (18μηνο) πριν από τη λήξη της δωδεκάμηνης (12μηνης) απασχόλησης στην Εισαγγελία Πρωτοδικών Αθηνών.
4. Σε περίπτωση επιλογής μου, αποδέχομαι το ωράριο απασχόλησης (09:00 – 14:00), τον τρόπο καταβολής της αποζημίωσης, καθώς και τον εσωτερικό κανονισμό λειτουργίας της Υπηρεσίας.

Συνημμένα Δικαιολογητικά (σε μορφή PDF):
· Αντίγραφο πτυχίου ή βεβαίωση περάτωσης σπουδών
· Σύντομο βιογραφικό σημείωμα
· Φωτοτυπία ταυτότητας ασκούμενου του Δικηγορικού Συλλόγου (εάν υπάρχει) ή τυχόν βεβαίωση που πιστοποιεί τον ήδη διανυθέντα χρόνο άσκησης
· Υπεύθυνη Δήλωση (εκδοθείσα μέσω gov.gr ή με θεωρημένο το γνήσιο της υπογραφής), στην οποία ο υποψήφιος δηλώνει:
· «Δεν συμπληρώνω το εκ του νόμου ανώτατο όριο άσκησης πριν από τη λήξη της 12μηνης απασχόλησης στην Εισαγγελία Πρωτοδικών Αθηνών και, σε περίπτωση που επιλεγώ, θα συμμορφώνομαι με το ωράριο και τις εσωτερικές οδηγίες της υπηρεσίας»

                                                                                                                  Αθήνα, .... / .... / 2026

                                                                                                                      Ο/Η Αιτών/ούσα – Δηλών/ούσα
                                                                                                                                            (Υπογραφή)
